
	1.
	Noteikumu projekts
5. Grūsnu mājas (istabas) dzīvnieku, suni, kaķi un mājas (istabas) sesku neatsavina specializētai tirdzniecības vietai saskaņā ar normatīvajiem aktiem par prasībām mājas (istabas) dzīvnieku specializētajām tirdzniecības vietām un to reģistrācijas kārtību.
	Priekšlikums
Ministru kabineta noteikumu projekta "Prasības mājas (istabas) dzīvnieku specializētajām tirdzniecības vietām un to reģistrācijas kārtība" (23-TA-3121) (turpmāk – noteikumu projekts 23-TA-3121) 26. punkts jau paredz, ka tirdzniecības vietā tirdzniecībai nepieņem grūsnu dzīvnieku, suni, kaķi un mājas (istabas) sesku, līdz ar to saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunktu, lūdzam no projekta svītrot 5. punktu, jo tas dublē noteikumu projekta 23-TA-3121 26. punktu.
Piedāvātā redakcija
-
	Ilona Lulberga (TM)

	2.
	Noteikumu projekts
8.4. mikroshēmas numurs, bet sunim, kaķim vai mājas (istabas) seskam, kas ir jaunāks par šo noteikumu 3.4. ​un 3.5. apakšpunktā, minēto vecumu, mātes mikroshēmas numurs, kā arī tīmekļvietnes adrese, kurā iespējams pārliecināties par reģistrāciju mājas (istabas) dzīvnieku reģistra datubāzē;
	Priekšlikums
Lūdzam precizēt projekta 8.4. apakšpunktu, paredzot, ka sludinājumā norāda suņa, kaķa vai mājas (istabas) seska mikroshēmas numuru. Vienlaikus lūdzam izstrādāt regulējumu attiecībā uz tiem dzīvniekiem, kaķiem un mājas (istabas) seskiem, kuriem nav mikroshēmas, jo grozījumi Veterinārmedicīnas likumā, ar kuriem kaķa un mājas (istabas) seska īpašniekam vai turētājam ir pienākums nodrošināt dzīvnieka apzīmēšanu ar mikroshēmu, stāsies spēkā 2024. gada 1. jūlijā.
Piedāvātā redakcija
-
	Ilona Lulberga (TM)



